**Термин түсінігінің қалыптасуы.** Ғылымда тарихнама терминінің бірнеше түсінігі бар. Тарихнама термині екі сөздің қосындысынан пайда болған. Біріншісі – тарих көне араб тілінен аударғанда «уақыт» ұғымын білдіреді. Екіншісі – наме көне парсы тілінде «кітап», «сөз» дегенді білдіреді. Орысша «историография» сөзі де екі бөлшектен тұрады. «История» – өткен заман жөніндегі зерттеу, «графос» – жазамын. «Тарихнама» сөзін әр заманда, әр уақытта әртүрлі мағынада пайдаланған. Кейде бұл термин тарихтың синонимі ретіндеде пайдаланылады. Ресей елінде ХҮІІІ ғасырдың басында тарих ғылым болып қалыптасу кезінде алғашқы тарихшыларды «тарихнамашылар» деп атады. Мысалы Г.Ф. Миллер (1748 ж.),1767 ж. – М.М. Щербатов, 1803ж. Н.М.Карамзин осындай атаққа ие болды.

1. Тарихнама дегеніміз тарихи ой–пікірдің тарихы. Философия тарихы, әлеуметтану және қоғамдық ой–пікірдің тарихымен сабақтасып

жатыр.

2. Тарихнаманың ауқымы кең. (А.Л. Шапиро, С.О. Шмидт, Л.В. Черепнин) Оған тарихи білімнің тарауы, өткен заман уақиғаларының көркем әдебиетте, өнерде көрініс табуы, яғни тарихнама дегеніміз тарихи

білімнің тарихы.

3. Тарихнама – тарих ғылымының тарихы (А.М. Сахаров, М.В. Нечкина, Е.Н. Городецкий и др.). Бұл пікірлердің барлығына да қосылуға

болады. Өйткені, тарихнама ғылымының дамуына әсер еткен факторлар

әрқилы. Осы күні ғалымдардын көпшілігі Кеңес заманының белгілі тарихшысы А.М. Сахаровтың концепсысын ұстанады.